IE U Lq aġġ I Għaqda Każin Banda San Filep AD 1851 U Is-Surmat Ġużeppi Abdilla Nota: Dan l-artiklu qed jidher fuq talba tal-awtur tiegħu, bħala korrezzjoni għall-artiklu bl-istess titlu li deher fil-ħarġa ta' dan il-ktieb tal-2007. Il-marċ funebri Good Fridav li jissemma f'dawn iż-żewġ artikli huwa tas-Surmast Ġużeppi Abdilla ta' Ħal Għaxaq kif jidher hawn taħt, u mhux ta' Mro Abdilla tal-Furjana kif intqal fl-2007. L-awtur ġab din il-korezzjoni wkoll fil-ktieb ta' Santa Marija ta' Ħal Għaxaq tal-2008. L-arkivju mużikali tassew għani u mżewwaq tal-Każin Banda San Filep fis-sede maestuża tas-Soċjetà huwa miżgħud b' partituri ffirmati mill-aqwa kompożituri Maltin u barranin. Huwa depożitorju importanti ta' għadd ta' spartiti tabilħaqq rari jew minsuġin minn ġenji li jiġbdu l-attenzjoni ta' kulmin għandu għal qalbu r-retaġġ kulturali ta' pajjiżna. L-arkivju huwa mogħni b'kollezzjoni rikka ta' kull ġeneru. Wieħed jinnota bosta xogħlijiet li ħarġu minn idejn mużikanti lokali li ma tantx għandhom jissemmew daqskemm wieħed jistenna. L-arkivju għadu sal-lum jikkonserva b'għożża kbira marċ funebru bl-Isem Good Fridav, li ma jidhirx li qatt indaqq, li l-firmatarju tiegħu kien is-Surmast tal-Mużika Ġużeppi Abdilla. Ġużeppi Abdilla twieled fid-dar Nru 55, dak iż-żmien Nru 133, Triq Santa Marija, Hal Għaxaq nhar il-11 ta' Settembru 1910. Huwa kien iben Antonio jew Ninu Abdilla u Maria mwielda Caruana. Huwa kien ġej mill-familja antika 'Ta' Bexxaq għajnu' jew aħjar ta' Bexxaġ' li oriġinat f'Ħal Għaxaq sewwasew mis-Siġġiewi fil-bidu tas-seklu dsatax. Huwa kellu lil zijuh patern li kien Fra Danjel Abdilla tal-Ordni ta' Santa Teresa, Ġerusalemm. Ġużeppi kien it-tielet fost erba' aħwa, ħutu l-oħrajn kienu tliet bniet, ċioċ Marjanna li żżewġet lil Ġanni Agius, mastrudaxxa, Karmena li żżewġet lill-istess Agius wara li oħtha pprimorjat lil Ġanni, kif ukoll Katerina li mietet xebba. Ġużeppi Abdilla attenda fl-iskola primarja taż-Żejtun kif ukoll fl-Iskola tat-Tarzna f'Bormla. Fl-1924, huwa kien impjegat bħala mastrudaxxa tal-bastimenti mar-Roval Naval Dockvard (illum il-Malta Shipvards) fejn huwa ħadem sakemm irtira bil-pensjoni fl-1971. Sa minn ċkunitu, huwa studja l-mużika u kiseb ċerifikati sat-tmien grad tar-Roval School of Music fit-teorija tal-armonija. Huwa kien l-organista tal-knisja parrokkjali ta' Hal Għaxaq sal-1940. Huwa kien wieħed mill-ko-fundaturi tal-banda filarmonika bl-isem Għaqda Mużikali Santa Marija ta' Ħal Għaxaq fl-1934 u kien Assistent Direttur Mużikali tagħha għal iktar minn ħamsin sena sal-1985. Hu kien attiv ħafna bħala għalliem fi ħdan l-istess Banda. Huwa kkonduċa kunċert li l-Għaqda organizzat fis-sede tagħha u dderiega programmi mużikali li l-Għaqda kienet ittella' waqt fieri. Huwa kellu abilità kbira għat-traspożizzjoni ta' bċejjeċ mużikali u orkestrali u b'riħet t'hekk żejjen l-arkivju tal-Għaqda ta' raħal twelidu b' għadd ta' adattamenti għall-banda. Mro Ġużeppi Abdilla ta' Ħal Għaxaq IE U n aġġ I Għaqda Każin Banda San Filep AD 1851 U Fl-1951, is-Surmast Ġużeppi Abdilla ta' Ħal Għaxaq ikkompona l-innu Marjan 'Maria Assumpta Est' li għal bosta snin intilfet il-partitura tiegħu u sfortunatament partijiet biss minnha kienu rkuprati maż-żmien. Huwa niseġ ukoll għadd ta' marċijiet popolari u brijużi bħalma huma The Great Feat, Il-Festa tagħna u Aħna l-Istillieri. Barra minn hekk, huwa kkompona marċijiet funebri bħalma huma Good Fridav, Lill-Missieri Toni u Grezzju. Huwa kiteb l-aħħar wieħed b'tifkira ta' ibnu Grezzju li miet fl-età ta' seba' snin. Huwa kiteb marċijiet, sew ta' ferħ u sew ta' diqa, li ndaqqu minn numru kbir ta' soċjetajiet mużikali fil- pajjiż, mhux biss mill-Għaqda Mużikali Santa Marija iżda wkoll b'mod speċjali mill-Għaqda Banda Beland u l-Banda Mużikali Beland taż-Żejtun, l-Għaqda Mużikali Marija Annunzjata ta' Ħal Tarxien kif ukoll mis-Soċjetà Filarmonika Nicolo Isouard tal-Mosta. Mill-1946 sal-1981, għal perjodu ma jaqta' xejn ta' 35 sena, Ġużeppi kien il-kaxxier tal- Banda Santa Marija ta' Ħal Għaxaq, f'liema żmien is-sede l-qadima tas-soċjetà kienet demolita u s-sede l-ġdid maestuża mibnija kif tista' titgawda minn kulħadd. Inċidentalment, is-Surmast Ġużeppi Abdilla ta' Hal Għaxaq kien iħobb jinnota episodji mill-ħajja ta' Ħal Għaxaq, l-iktar annedoti li kellhom x'jaqsmu ma' ġrajjiet il-Banda Santa Marija. Ġużeppi żżewweġ lil Nazzarena xebba Gravina fil-knisja parrokkjali ta' Hal Għaxaq fis- sena 1946. Huma kellhom tliet ulied: Maria Dolores jew Maria li hija xebba; Joe li żżewweġ lil Antonia xebba Caruana, kif ukoll Grezzju li miet ta' seba' snin. Huwa miet fl-età ta' 84 sena nhar il-festa tal-Immakulata Kunċizzjoni fit-8 ta' Diċembru 1994 iżda ndifen jumejn wara fil-qabar tal-familja fiċ-ċimiterju ta' Ħal Għaxaq. Huwa kien akkumpanjat mill-Banda li tagħha kien ko-ordinatur. Ħajr lil Joe Abdilla, iben Maestro Ġużeppi Abdilla 19.06.2007 Copvright Dr R. Mangion u l-Għaqda tal-Mużika San Filep Ħaż-Żebbuġ PAINTS General Hardware Mula Road, Zebbuġ Email: superior-zOhotmail.com The wav of colours Tel: 21461619 Mob: 99888276 KEV Nipprovdu 4000 kulur ta' żebgħa ta' kull tip għal Cutting ġewwa, tar-ramel eċċ u materjal varjat ta' ġibs Plumbing 4 Electrical Fittings, Gevsers, eċċ Nipprovdu kiri ta' għodda bħal Jiggers, Bver (Fekruna), Generator u aktar B'servizz minn sales person li kapaċi jgħinukom taħdmu.